Adarretako marasmio

Adarretako marasmioa edo xiria (Collybiopsis ramealis) Marasmiaceae familiako onddo espezie bat da. Haragi gutxi du kontsumitzeko. Adarretan hazten diren Marasmius txiki sinpatikoenetako bat da, eta hainbat espezie ezagutzen dira.

Sinonimoak: Agaricus ramealis (Basionimoa), Marasmius ramealis, Micromphale rameale, Gymnopus ramealis, Micromphale ramealis, Gymnopus ramealis, Chamaeceras ramealis, Marasmiellus ramealis, Agaricus amadelphus, Micromphale amadelphum, Marasmius amadelphus, Marasmiellus amadelphus, Chamaeceras amadelphus.

 Deskribapena 
Kapela: 0,5 eta 1,5 cm arteko diametrokoa, ganbila, gero zabaldua edo apur bat hondoratua erdian; arrosa zurbil edo arrosa-okre kolorekoa. Azal zimurtsua eta matea.

Orriak: Zuriak edo apur bat arrosaz tindatuak; nahiko zabal, tartean orritxorekin, meheak, itsatsiak edo apur bat dekurrenteak.

Orri dekurrenteak: hanka ukitzeaz gain, beherantz jarraitzen duten orriak.

Hanka: Laburra, normalean okertua, pixka bat lodituta substratuarekin txertatzean, zuria edo arrosaz koloreztatua, edo gorri-lehoi kolorekoa; behealdean iletxoz estalita dago, ikusten direnak edo ez.

Haragia: Mehea, mintzezkoa, eta usain berezirik gabea.

Etimologia: Marasmiellus terminoa grezierazko “marasmus” hitzetik dator, ahulgarria esan nahi du. Ramealis epitetoa latinetik dator, adar, esan nahi duen "rameus" hitzetik.  Adarretan hazten delako.

 Jangarritasuna 
Ez du sukaldaritzarako interesik, haragi gutxi duelako.

 Nahasketa arriskua 
Marasmius rotula delakoarekin eta adarretan hazten diren beste Marasmiellus txiki batzuekin, hainbat espezie ezagutzen dira.

 Sasoia eta lekua 
Udako azken euriteekin agertzen da, eta udazkenean; hostozabaletako adar erorien edo enbor hiletan, oteen adaxka hiletan, bakanagoa da koniferetan, oso ohikoa da gure basoetan.

 Banaketa eremua 
Kanada, Ameriketako Estatu Batuak, Mexiko, Martinika, Panama, Ekuador, Brasil, Europa, Errusia, Hego Korea, Taiwan, Australia, Benin, Kongoko Errepublika Demokratikoa, Zimbabwe.

 Erreferentziak 

 Kanpo estekak 

Kategoria:Collybiopsis
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Mexikoko onddoak
Kategoria:Martinikako onddoak
Kategoria:Ekuadorko onddoak
Kategoria:Brasilgo onddoak
Kategoria:Panamako onddoak
Kategoria:Europako onddoak
Kategoria:Errusiako onddoak
Kategoria:Hego Koreako onddoak
Kategoria:Taiwango onddoak
Kategoria:Australiako onddoak
Kategoria:Beningo onddoak
Kategoria:Zimbabweko onddoak
Kategoria:Kongoko Errepublika Demokratikoko onddoak